**DEZINFEKCIJA PLASTENIKA NAKON PROIZVODNOG CIKLUSA**

Nakon završetka jedne sezone i pred započinajnje nove plasteničke proizvodnje, izuzetno je važno da se prostor adekvatno pripremi za sledeći ciklus. Da bi se proizveo kvalitetan rasad I obezbedio dobar prinos, poterbno je izvršiti dezinfekciju proizvodnog prostora, čime se uništava prezimljujuća forma insekata, spora gljiva, bakterija... Ovom merom se u velikoj meri smanjuje količina inokuluma za naredni vegetacioni period.. Obično se dezinfekcija obavlja tokom jeseni ili u rano proleće.

Veoma je vasžno da se nakon svakog proizvodnog ciklusa uklone biljni ostaci iz plastenika ai plastenik dobro očisti. Uklonjene biljne ostatke možemo kompostirati i na taj način dobiti đubrivo za sledeće sezone, ukoliko biljke nisu bile izložene jakoj zarazi ili napadu štetočina. Uklanjaju se stabljike i lišće, konopci za vezanje, creva za zalivanje u zavisnosti od tipa sistema. Okviri i folije.se čiste, a način čišćenja zavisi od kojeg materijala su izrađeni. Pranje se može obaviti toplom vodom ili vodom sa sodom bikarbonom. Pranje plastenika obaviti sa mekim sunđerpm, jutom ili četkama.

Kod proizvodnje povrća u plastenicima potrebno je poštovati **plodored**, kako ne bi došlo do nagomilavanja štetočina i prouzrokovača oboljenja. Zbog toga se može iskoristiti pažljivo planiranje rotacije useva u nekoliko plastenika, što zavisi od broja plastenika.

U zatvorenom prostoru se vrši dezinfekcija zemljišta i same konstrukcije objekta, alata, i ostalog pribora. Dezinfekcija zamljišta može se obavljati fizičkim putem, izlaganjem zemljišta pari visoke temperature, gde do uništavanja štetnih organizama dolazi zbog delovanja visoke temperature. Hemijske metode za dezinfekciju zemljišta podrazumevaju primenu fumiganata ili kontaktnih fungicida. Fumiganti deluju parom na ciljane organizme, a prilikom njihove primene moraju se ispuniti preduslovi za efikasno delovanje. Zemljište se mora očistiti od biljnih ostataka i usitniti setveni sloj, a nakon inkorporacije fumiganata zemljištu se mora održavati vlaga i temperatura iznad 10-12 º C.

Za dezinfekciju objekata, alata i druge opreme koriste se preparati na bazi natrijum-hipohlorida, formalina, vodonik-peroksida, benzoeve kiseline, bakarnih jedinjenja, alkohola. Za delovanje i uspešnu dezinfekciju primenom ovih jedinjenja temperatura vazduha u objektu treba da bude minimum 12ºC.

Mr Eleonora Jovanović, PSSS Beograd